ไทยติดเชื้อ “โควิด” เพิ่ม 1 ราย มาจากญี่ปุ่น ดันยอดป่วยสะสม 3,875 คน
"ศบค." เผยไทยพบผู้ติดเชื้อ “โควิด” เพิ่ม 1 ราย มาจากญี่ปุ่น ดันยอดป่วยสะสม 3,875 คน 
"ศบค." เผยไทยพบผู้ติดเชื้อ “โควิด” เพิ่ม 1 ราย มาจากญี่ปุ่น ดันยอดป่วยสะสม 3,875 คน
16 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (16 พ.ย.63) ว่า พบผู้ป่วยยืนยันติดเชื้อรายใหม่เพิ่ม 1 ราย เดินทางมาจากประเทศญี่ปุ่น เป็นชายสัญชาติญี่ปุ่น อายุ 28 ปี อาชีพพนักงานบริษัท เข้าพักยังสถานที่กักกันทางเลือกที่รัฐจัดให้ (Alternative State Quarantine) ในกรุงเทพมหานคร
ทั้งนี้ ส่งผลให้จำนวนผู้ป่วยยืนยันสะสมในประเทศล่าสุดอยู่ที่ 3,875 ราย เป็นผู้ป่วยที่ติดเชื้อภายในประเทศ 2,453 ราย และผู้ป่วยที่ตรวจพบในสถานกักกันที่รัฐจัดให้ 917 ราย มีผู้ป่วยรักษาหายเพิ่ม 6 ราย รวมผู้ป่วยที่รักษาหายแล้ว 3,721 ราย ยังมีผู้ป่วยรักษาตัวอยู่ในโรงพยาบาล 94 ราย ไม่มีผู้เสียชีวิตเพิ่ม ผู้เสียชีวิตสะสมยังคงอยู่ที่ 60 ราย